M<istri
టాటాసన్స్‌ నుంచి మిస్త్రీకి ఉద్వాసన
ముంబై,: టాటాసన్స్‌ వాటాదారులతో నిర్వహించిన ప్రత్యేక అత్యవసర సమావేశంలో సైరస్‌ మిస్త్రీని బోర్డునుంచి తొలగించేందుకు నిర్ణయించాయి. దీనిద్వారా మొత్తం టాటాగ్రూప్‌ కంపెనీలనుంచి ఉద్వాసనకు గురైన ఛైర్మన్‌ సైరస్‌మిస్త్రీని చివరికంపెనీ నుంచి కూడా తొలగిస్తున్నట్లయింది. సమావేశం అనంతరం టాటాసన్స్‌ ఒక ప్రకటనచేస్తూ కంపెనీ వాటాదారులందరితో నిర్వహించిన అత్యవసర ప్రత్యే క సర్వసభ్యసమావేశంలో పైరస్‌ పి మిస్త్రీని డైరెక్టర్‌ పదవి నుంచి తొలగించేందుకు మెజార్టీ వాటా దారులు సమ్మతించారని వెల్లడించింది. 100 బిలియన్‌ డాలర్ల టాటాగ్రూప్‌ కంపెనీల నుంచి సైరస్‌ మిస్త్రీని గత ఏడాది అక్టోబరులోనే ఛైర్మన్‌గా తొలగిస్తూ తీర్మానిం చింది. దీనితో టాటాగ్రూప్‌ కంపె నీలకు సైరస్‌మిస్త్రీకి మధ్య పెద్ద ఎత్తున అతర్యుద్ధం నడిచిందనే చెప్పాలి. కొన్ని టాటాగ్రూప్‌ కంపె నీలు మిస్త్రీని తొలగించగా ఆ తర్వాత కంపెనీల సమావేశాలకు ముందుగానే సైరస్‌ మిస్త్రీ తానే స్వయంగా రాజీనామా చేసి కోర్టు ద్వారా పోరాటం చేస్తానని ప్రక టించారు. అలాగే నేషనల్‌ కంపెనీలా ట్రిబ్యునల్‌లో కేసులు దాఖలుచేసారు. చివరకు ట్రిబ్యునల్‌, అప్పిలేట్‌ట్రిబ్యునళ్లలో కూడా మిస్త్రీకి చుక్కెదురయింది. మిస్త్రీ కుటుంబానికి చెందిన రెండు పెట్టుబడులసంస్థలు అప్పిలేట్‌ట్రిబ్యునల్‌ నుంచి సానుకూలంగా ఉత్తర్వులు రాకపోవడంతో ఇక చేతులెత్తేసినట్లయింది. అయితే టాటాసన్స్‌లో మిస్త్రీ కుటుంబానికి 16శాతం వాటాలుంటే టాటాసన్స్‌ టాటాట్రస్టులు 66శాతం వాటాలు కలిగి ఉన్నాయి. నెలలతరబడి జరిగిన ఈ బోర్డురూమ్‌ యుద్ధంలో చివరికి తాత్కాలిక ఛైర్మన్‌ రతన్‌ టాటా తన శక్తియుక్తులు వ్యూహంతో నెగ్గుకు వచ్చారు. అయితే ఈ అంతఃపోరాటం కారణంగా ప్రపంచ వ్యాప్తంగా ఉన్న టాప్‌బ్రాండ్‌ వంద కంపెనీల జాబితానుంచి టాటాగ్రూప్‌ దిగజారింది. 82వ స్థానం నుంచి 100స్థానాలకుపైబడి క్షీణించింది.